

**Fodhlíthe um Rialú Fruilithe Rothar ar an tSráid gan Stáisiún 2017 Chomhairle Cathrach Bhaile Átha Cliath**

|  |
| --- |
| **Teideal fada Fodhlíthe um Rialú Fruilithe Rothar ar an tSráid gan Stáisiún 2017** Leis seo, trí na cumhachtaí a thugtar don Ardmhéara agus do Chomhaltaí de Chomhairle Cathrach Bhaile Átha Cliath (dá ngairtear “An Chomhairle” ina dhiaidh seo) le forálacha Chuid 19 d’Acht Rialtais Áitiúil 2001 agus gach cumhacht reachtúil cumasúcháin eile, déanann siad na Fodhlíthe seo a leanas maidir le rialachán oibriú Seirbhísí Fruilithe Rothar ar an tSráid gan Stáisiún i ndáil le ceantar riaracháin Chomhairle Cathrach Bhaile Átha Cliath. |
| **Réamhráiteach** |  | **Cuid I.** |
| **Gearrtheideal** | **1** | Féadfar Fodhlíthe um Rialú Fruilithe Rothar ar an tSráid gan Stáisiún Chomhairle Cathrach Bhaile Átha Cliath 2017 a ghairm de na fodhlíthe seo. |
| **Limistéar lena mbaineann** | **2** | Baineann na Fodhlíthe seo le limistéar riaracháin Chomhairle Cathrach Bhaile Átha Cliath. |
| **Dáta Thosach Feidhme** | **3** | Tiocfaidh na Fodhlíthe seo i ngníomh ar an 1 Nollaig 2017. |
| **Sainmhínithe****Ceadúnas Oibritheoir Fruilithe Rothar ar an tSráid gan Stáisiún****Ceadúnas Rothair 6****Ilghnéitheach 7** | **4****5** | Sna Fodhlíthe seo:Ciallaíonn “Gníomhaire na Comhairle” aon duine atá fostaithe ag an gComhairle nó ag duine eile atá údaraithe ag an gComhairle chun feidhmeanna a chomhlíonadh faoi na fodhlíthe seo.Ciallaíonn “Duine Údaraithe” duine atá údaraithe i scríbhinn ag an gComhairle chun críche Alt 204 d’Acht Rialtais Áitiúil 2001 nó comhalta den Gharda Síochána. Ciallaíonn “Rothar”: dhárothach cos atá ceaptha nó oiriúnaithe lena ghluaiseacht le saothar coirp, agus amháin le saothar coirp, duine agus é ina shuí air.Ciallaíonn “Ceadúnas Rothair” ceadúnas i leith Rothair atá eisithe ag an gComhairle don Oibritheoir.Ciallaíonn “Comhairle” Comhairle Cathrach Bhaile Átha CliathIs ionann “fógra i dtaobh íocaíochta seasta” agus an fógra dá bhforáiltear i gCuid IV de na Fodhlíthe seo chun críche Alt 206 d’Acht Rialtais Áitiúil 2001.Ciallaíonn “Dea-chleachtas Tionscail” an leibhéal scile, cúraim, stuaime, fadbhreathnaitheachta agus an cleachtas oibriúcháin a bheifí ag súil leis le réasún agus de ghnáth ó ham go ham ó oibritheoir oilte agus le taithí atá páirteach i soláthar na Seirbhíse.Ciallaíonn “Ceadúnas” ceadúnas eisithe ag an gComhairle le hOibritheoir chun an tseirbhís a sholáthar laistigh de limistéar na Comhairle agus ag a bhfuil uimhir aitheantais shonraigh..Ciallaíonn “Oibritheoir” oibritheoir na Seirbhíse laistigh de limistéar na Comhairle. Beidh an tOibritheoir freagrach as, ach gan a bheith teoranta do na nithe sin, reáchtáil laethúil na seirbhíse lena n-áirítear rothair a sholáthar, bainistíocht, córas áirithinte leictreonaí, slánaíocht, árachas agus margaíocht. Ciallaíonn “Bóthar Poiblí” bóthar lena mbaineann ceart slí poiblí agus lena mbaineann an fhreagracht maidir le cothabháil an bhóthair phoiblí leis an gComhairleCiallaíonn “Achtanna um Thrácht ar Bhóithre” Achtanna um Thrácht ar Bhóithre 1961-2016 arna leasú ó am go ham agus na rialacháin ar fad arna ndéanamh fúthu. Ciallaíonn “Seirbhís” soláthar, laistigh de limistéar riaracháin na Comhairle de réir cheanglais na bhFodhlíthe seo, rothair le fruiliú ar an tsráid gan stáisiún. Ciallaíonn “Rothar ar an tSráid gan Stáisiún” rothar a sholáthraítear do Chomhaltaí Fruilithe Rothar ar an tSráid gan Stáisiún.Ciallaíonn “Cuideachta Fruilithe Rothar ar an tSráid gan Stáisiún” eagraíocht a bhfuil Rothar ar an tSráid gan Stáisiún aici, á seasamh aici nó á fruiliú aici agus úsáid a bhaint as Rothar den chineál sin in áit phoiblí nó ar bhóthar poiblí. Ciallaíonn “Úsáideoir” duine a bhfuil na nósanna imeachta riachtanacha ar fad curtha i gcrích aige agus atá údaraithe ag an Oibritheoir i láthair na huaire chun Rothar ar an tSráid gan Stáisiún a rochtain agus a úsáid**Cuid II.**1. Déanfaidh Oibritheoir iarratas leis an gComhairle ar Cheadúnas chun seirbhís Fruilithe Rothar ar an tSráid gan Stáisiún a fheidhmiú roimh thús a chur leis an bhfeidhmiú.
2. Beidh Ceadúnas bailí le haghaidh tréimhse thosaigh de 12 mhí agus faoi réir na bhFodhlíthe seo a chomhlíonadh go sásúil agus beidh coinníollacha ceadúnaithe in-athnuaite gach 36 mhí ina dhiaidh sin.
3. Faoi réir na Comhairle a bheith sásta go bhfuil forálacha na bhFodhlíthe seo comhlíonta ag an Oibritheoir beidh rogha ag Oibritheoir den sórt sin, ar feadh dhá (2) mhí i ndiaidh dháta éagtha an cheadúnais, an ceadúnas a athnuachan.
4. Ní dheonófar Ceadúnas ach amháin sna cásanna seo a leanas -

 * 1. Tá táille an cheadúnais, €200 sa bhliain, íoctha ag an iarratasóir leis an gComhairle.
	2. Tá an Chomhairle sásta go mbeidh forálacha na bhFodhlíthe seo á gcomhlíonadh ag an iarratasóir
	3. Soláthraíonn an t-iarratasóir, ar bhonn bliantúil, fianaise maidir le hÁrachas Dliteanais Phoiblí a chumhdaíonn feidhmiú na seirbhíse, le teorainn slánaíochta de nach lú ná € 7 Milliún a shlánaíonn an Chomhairle go sainráite.
	4. Soláthraíonn an t-iarratasóir, ar bhonn bliantúil, Deimhniú Imréitigh Cánach ó na Coimisinéirí Ioncaim.
1. Ní fheidhmeoidh nó ní cheadóidh an tOibritheoir feidhmiú seirbhíse gan ceadúnas reatha a bheith aige lena haghaidh.
2. Sonróidh an Chomhairle, trí Ordú Feidhmiúcháin, líon na rothar atá le soláthar faoin gceadúnas agus soláthróidh an tOibritheoir Uimhreacha Aitheantais Rothair don Chomhairle agus cibé sonraí eile a mheasfaidh an Chomhairle is gá chun ceadúnas a eisiúint.
3. Féadfaidh an Chomhairle, trí Ordú Feidhmiúcháin, uasteorainn a shainiú maidir le líon na rothar atá le soláthar faoi aon cheadúnas amháin.
4. Íocfaidh an tOibritheoir ceadúnas rothair le haghaidh gach rothar atá le fruiliú.
5. Ní fheidhmeoidh ná ní cheadóidh Oibritheoir seirbhís a fheidhmiú ach amháin de réir théarmaí an cheadúnais is infheidhme ina leith agus forálacha na bhFodhlíthe seo.
6. Áiritheoidh an tOibritheoir nuair a bheidh an tseirbhís á soláthar go n-úsáideann sé, más féidir, modhanna oibre, trealamh, ábhair agus tomhaltáin a íoslaghdaíonn damáiste don timpeallacht.
7. Beidh na rothair ar fad á léasú nó faoi úinéireacht an Oibritheora. Is é an tOibritheoir a dhéanfaidh rogha maidir leis an múnla/na múnlaí a úsáidfear, ach áiritheoidh an tOibritheoir, áfach, go bhfuil na hAchtanna um Thrácht ar Bhóithre á gcomhlíonadh ag na rothair, go bhfuil siad ródacmhainneach agus go bhfuil aon chritéir ábhartha eile arna sainiú ag an gComhairle á gcomhlíonadh.
8. Áiritheoidh an tOibritheoir go mbeidh rothair á seirbhísiú agus á gcothabháil de réir an dea-chleachtais agus na gcaighdeán molta, go bhfuil siad dleathach agus ródacmhainneach, agus go bhfuil gach ceanglas reachtúil is infheidhme á chomhlíonadh.
9. Áiritheoidh an tOibritheoir go bhfuil gach rothar á coimeád ag caighdeán réasúnta glaineachta an t-am ar fad.
10. Comhaontóidh an tOibritheoir libhré beartaithe maidir le gach rothar leis an gComhairle. Ní cheadófar fógraí maidir le táirgí alcóil ar rothair
11. Ní cheadófar rothair a dheisiú agus a ghlanadh ar an tsráid.
12. Nuair a bheidh an tseirbhís á soláthar, áiritheoidh an tOibritheoir go mbeidh an reachtaíocht in infheidhme ar fad agus Dea-chleachtas Tionscail á gcomhlíonadh.
13. Déanfaidh an tOibritheoir gach beart réasúnach, de réir an Dea-chleachtais Tionscail, chun aon ghníomhaíocht chalaoiseach, mhímhacánta nó éillitheach a bheith á déanamh ag a fhoireann, ag an Oibritheoir (lena n-áirítear páirtithe leasmhara, comhaltaí foirne agus stiúrthóirí) agus/nó aon cheann de sholáthraithe an Oibritheora a chosc. Cuirfidh an tOibritheoir in iúl don Chomhairle láithreach má tá cúis aige a bheith in amhras go bhfuil aon chleachtas calaoiseach, mímhacánta nó éillitheach tar éis tarlú nó ag tarlú nó más cosúil go dtarlóidh a leithéid de chleachtas a bhféadfadh tionchar díobhálach a bheith aige ar an gComhairle nó ar cháil na Seirbhísí Fruilithe Rothar ar an tSráid gan Stáisiún.
14. Beidh ceanglais Acht um Shábháilteacht, Sláinte agus Leas ag an Obair 2005 agus aon Achtanna, Rialacháin, Orduithe nó Rialacha Dlí eile a bhaineann le sláinte agus sábháilteacht á gcomhlíonadh ag an Oibritheoir i gcónaí.
15. Cabhróidh an tOibritheoir leis an gComhairle trí aon fhaisnéis ábhartha agus cúnamh réasúnta a thabhairt i ndáil le haon imeachtaí dlí a bhfuil leas ag an gComhairle iontu a bhaineann le feidhmiú Seirbhísí Fruilithe Rothar ar an tSráid gan Stáisiún.
16. Ní bheidh an Chomhairle in aon imthosca faoi dhliteanas don Oibritheoir i ndáil le haon chaillteanas neamhdhíreach nó iarmhartach, caillteanas cáilmheasa nó caillteanas ioncaim a eascraíonn ó sholáthar na seirbhíse.
17. Déanfaidh an tOibritheoir, i rith thréimhse an cheadúnais, taifid iomlána agus bheachta de shonraí na dturas a bhaineann leis an tseirbhís a choimeád agus a chothabháil agus na taifid sin a roinnt leis an gComhairle agus soláthróidh sé rochtain ag gach tráth réasúnach do chomhaltaí foirne nó gníomhairí de chuid na Comhairle a bheidh údaraithe go cuí ar shonraí turas anaithnidithe agus chun a chórais oibríochtúla a scrúdú agus doiciméid eile a mheasann an Chomhairle atá riachtanach i ndáil le heisiúint agus feidhmiú an cheadúnais.
18. Sa chás go gcinneann an Chomhairle diúltú Ceadúnas a dheonú nó Ceadúnas reatha a chúlghairm, féadfaidh an tOibritheoir lena mbaineann an cinneadh sin a achomharc chuig an mBainisteoir Feidhmiúcháin i Roinn Comhshaoil agus Iompair na Comhairle. Ní ghlacfar le haon achomharc eile.

**Cuid III.** 1. Íocfar táille ceadúnais rothair le haghaidh gach rothar ar an tsráid gan stáisiún i leith gach rothair.
2. Is Feidhm Feidhmiúcháin é táille a shocrú i ndáil leis an gceist agus Ceadúnas Rothair a athnuachan. Coimeádann an Chomhairle an ceart chun táille cheadúnais a athbhreithniú i ndiaidh na tréimhse thosaigh trí bliana.
3. Beidh Ceadúnas Rothair bailí le haghaidh tréimhse 12 mhí ón dáta eisiúna.
4. Ní sheasfaidh nó ní bheidh an tOibritheoir ina chúis le Rothar a bheith ina sheasamh le fruiliú/páirceáilte ar bhóthar/cosán poiblí mura bhfuil ceadúnas rothair bhailí aige le haghaidh an rothair sin.

**Cuid IV.**1. Féadfaidh an Chomhairle srian a chur le líon iomlán na Rothar Fruilithe ar an tSráid gan Stáisiún sa Chathair. Féadfar an figiúr seo a choigeartú de réir lánrogha na Comhairle. Is feidhm Feidhmiúcháin é socrú an líon iomlán rothar.
2. Féadfaidh an Chomhairle, trí Ordú Feidhmiúcháin, uasteorainn a shonrú maidir le líon na rothar atá le feidhmiú ag Oibritheoir aonair.
3. Beidh rothair faoi réir na nAchtanna um Thrácht ar Bhóithre cuí agus beidh rothair á bpáirceáil ar an tsráid de réir choinníollacha an Cheadúnais agus ní ar bhealach a chruthaíonn dainséar do choisithe nó d’úsáideoirí bóithre eile. Measfar go mbeidh rothair a aimseofar páirceáilte ar bhealach a chruthaíonn dainséar ag sárú na gcoinníollacha ceadúnaithe agus beidh siad faoi réir iad a bhaint láithreach de réir Alt 71 d’Acht na mBóithre 1993. Beidh an tOibritheoir freagrach as na táillí ar fad a bhaineann le baint agus stóráil.
4. Beidh úsáideoirí na seirbhíse freagrach as na hAchtanna um Thrácht ar Bhóithre ar fad a chomhlíonadh.
5. Beidh oibritheoirí freagrach as na hAchtanna um Thrácht ar Bhóithre a chomhlíonadh nuair nach bhfuil an rothar ligthe ar cíos.
6. Beidh na rothair ar caighdeán faofa agus faoi réir, an t-am ar fad, scrúdaithe a bheidh á dhéanamh ag Duine Údaraithe / gníomhaire de chuid na Comhairle.
7. Féadfaidh Duine Údaraithe / gníomhaire de chuid na Comhairle a iarraidh ar aon Oibritheoir nó Úsáideoir ar cosúil go bhfuil foráil de na Fodhlíthe á sárú aige nó sáraithe aige staonadh ón ngníomhaíocht sin.
8. Tá aon Oibritheoir nó Úsáideoir a sháraigh foráil de na Fodhlíthe seo, nó a chuireann bac nó treampán nó a dhiúltaíonn iarratas ó dhuine údaraithe / gníomhaire de chuid na Comhairle atá ag gníomhú i ndáil le feidhmiú na bhfeidhmeanna a thugtar do dhuine údaraithe / gníomhaire de chuid na Comhairle leis na Fodhlíthe seo a chomhlíonadh ciontach i gcion agus d’fhéadfaí Fógra i dtaobh íocaíochta seasta a eisiúint cothrom le €75.
9. Féadfaidh an Chomhairle Ceadúnas a chealú sa chás go suítear nach bhfuil na ceanglais a bhaineann le ceadúnas atá le heisiúint de réir na bhFodhlíthe seo á gcomhlíonadh ag an Oibritheoir níos mó, nó sa chás go suítear go bhfuair an tOibritheoir an ceadúnas trí dhoiciméid fhalsaithe a chur ar fáil nó sa chás go bhfuil na Fodhlíthe seo á sárú go tromchúiseach nó go de shíor ag an Oibritheoir.
10. Féadfaidh an Chomhairle ceadúnas rothair a chealú sa chás go suítear nach bhfuil an tOibritheoir i dteideal an cheadúnais de réir na bhFodhlíthe seo, nó sa chás go suítear go bhfuair an tOibritheoir an ceadúnas trí dhoiciméid fhalsaithe a chur ar fáil nó sa chás go bhfuil na Fodhlíthe seo á sárú go tromchúiseach nó go de shíor ag an Oibritheoir.
11. Féadfaidh an Chomhairle, mar choinníoll a bhaineann le ceadúnas a dheonú, sráideanna/limistéir a fhorordú inar cheart nó nár cheart Rothair Fruilithe ar an tSráid gan Stáisiún a imlonnú, áit ar féidir leo páirceáil agus féadfaidh an Chomhairle srian a chur freisin le líon na Rothar Fruilithe ar an tSráid gan Stáisiún atá páirceáilte in aon sráid/limistéar sonrach.

 **CUID V.**1. Beidh aon duine a sháraíonn aon fhoráil de na Fodhlíthe seo ciontach i gcion faoi alt 205 d’Acht Rialtais Áitiúil 2001 agus dlífear, ar é nó í a chiontú go hachomair, fíneáil nach mó ná €1,904.60 a chur air nó uirthi.
2. Sa chás go leantar le sárú forála na bhFodhlíthe seo i ndiaidh an chiontaithe, beidh an duine ba chúis leis an sárú ciontach i gcion eile agus dlífear, ar é nó í a chiontú go hachomair, fíneáil nach mó ná €126.97 in aghaidh an lae a chur air nó uirthi faoi alt 205(2) d’Acht Rialtais Áitiúil 2001.
3. Má sháraíonn duine aon fhoráil de na Fodhlíthe seo, féadfaidh an Chomhairle, de bhun Alt 206(1) d’Acht Rialtais Áitiúil 2001, Fógra i dtaobh Íocaíochta Seasta (féach ar an Tríú Sceideal de seo) a sheirbheáil ar a leithéid sin de dhuine, ina sonraítear íocaíocht sheasta, mar mhalairt ar ionchúiseamh le haghaidh sárú den sórt sin. Beidh méid na híocaíochta seasta cothrom le €75 agus ní mór an íocaíocht sheasta sin a íoc laistigh de 21 lá ó dháta seirbheála Fógra i dtaobh Íocaíochta Seasta den chineál sin ionas gur féidir le duine den chineál sin ionchúiseamh a sheachaint.
4. Beidh an Fógra i dtaobh Íocaíochta Seasta (mar atá mínithe i bhfo-alt c) i bhfoirm ghinearálta an fhógra atá sonraithe sa Sceideal leis na Fodhlíthe seo.
5. Tá aon duine a bhfuil Fógra i dtaobh Íocaíochta Seasta seirbheáilte air i dteideal ionchúiseamh maidir leis an sárú a líomhnaítear a chosaint i gcúirt.
6. Féadfaidh duine údaraithe a iarraidh ar aon duine ar cosúil go bhfuil foráil de na Fodhlíthe á sárú aige nó sáraithe aige staonadh ó shárú den chineál sin.
7. Sa chás gurb é tuairim duine gur bhfuil cion á dhéanamh nó go bhfuil cion déanta ag duine lena mbaineann an t-alt seo, d’fhéadfadh an duine údaraithe ainm agus seoladh duine den sórt sin a éileamh agus má dhiúltaítear don éileamh sin nó má sholáthraíonn an duine ainm nó seoladh atá falsa nó míthreorach, beidh an duine sin ciontach i gcion faoi alt 204(3)(b) d’Acht 2001 thuasluaite.
8. Tá aon duine a chuireann bac nó treampán nó a dhiúltaíonn iarratas ó dhuine údaraithe atá ag gníomhú i ndáil le feidhmiú na bhfeidhmeanna a thugtar do dhuine údaraithe le Cuid 19 d’Acht Rialtais Áitiúil 2001 a chomhlíonadh ciontach i gcion faoi alt 204(3)(a) den Acht sin.
9. Dlífear duine a chiontaítear i gcion faoi alt 204(3) d’Acht 2001 sin, ar é nó í a chiontú go hachomair, fíneáil nach mó ná €1,904.60.
 |
| **Forfheidhmiúchán 8** |  |

**SCEIDEAL**

**Comhairle Cathrach Bhaile Átha Cliath**

**FODHLÍTHE UM RIALÚ FRUILITHE ROTHAR AR AN TSRÁID GAN STÁISIÚN 2017**

**FÓGRA I DTAOBH ÍOCAÍOCHTA SEASTA CHUN CRÍCHE ALT 206 D’ACHT RIALTAIS ÁITIÚIL, 2001 (FODHLÍ UIMHIR 9C)**

# AINM AN ÚDARÁIS ÁITIÚIL: \_Comhairle Cathrach Bhaile Átha Cliath\_

**Chuig: Ainm: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Seoladh: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Tá sé líomhnaithe gur sháraigh tú forálacha fodhlíthe faoi Chuid 19 d’Acht Rialtais Áitiúil 2001 dar teideal FODHLÍTHE UM RIALÚ FRUILITHE ROTHAR AR AN TSRÁID GAN STÁISIÚN 2017 CHOMHAIRLE CATHRACH BHAILE ÁTHA CLIATH

ag ……………………………………………………………………………………………………………..

(i dtéarmaí ginearálta, sonraigh nádúr an tsáraithe) ag

……………………………………………………

ar ………………………………………. . I rith na tréimhse 21 lá seo dar tús dháta an fhógra seo ní mór duit an tsuim de €75 a íoc, i dteannta leis an bhfógra seo, ag oifigí an údaráis áitiúil atá ainmnithe san fhógra seo agus atá suite ag…………………………………….. .

Ní dhéanfar ionchúiseamh i ndáil leis an sárú a líomhnaítear a thionscnamh i rith na tréimhse sin agus má íoctar an tsuim de €75 i rith na tréimhse sin, ní dhéanfar aon ionchúiseamh a thionscamh ag tráth ar bith.

Sínithe …………………………………………………… Dáta …………………………………..

 (Duine Údaraithe)

**TÁBHACHTACH: Glacfar le híocaíocht ag oifigí an údaráis áitiúil sonraithe thuas agus ní mór go mbeadh an fógra seo i dteannta leis an íocaíocht. Is féidir an íocaíocht a dhéanamh tríd an bpost. Ba cheart go mbeadh seiceanna etc. iníoctha le – Comhairle Cathrach Bhaile Átha Cliath.**

 **Cuirfear admháil ar fáil.**

**Tá tú i dteideal neamhaird a dhéanamh den fhógra seo agus ionchúiseamh an tsáraithe a líomhnaítear a chosaint sa Chúirt.**

#### I láthair nuair a greamaíodh Séala Chomhairle Cathrach Bhaile Átha Cliath de seo

#### An lá de 2017